***18.11.2022 г.***

**Наказателно дело от общ характер №297/2020 г.- 11:00 часа**

С присъда от 18.11.2022 година, по НОХД №297/2020 година, състав на Плевенски окръжен съд **ПРИЗНАВА** подсъдимия **М.О.Г., ЗА ВИНОВЕН** в това, че

 На 18.12.2018 г., около 16:30 ч. в с.Асеново, обл.Плевен, в качеството си на длъжностно лице - полицейски орган-„Младши автоконтрольор“ I-ва степен, поискал и приел дар – сумата от 10 евро от лицето Р.К.К., който дар не му се следва, за да не извърши действие по служба – съставяне на Акт за установяване на административно нарушение, като деянието е осъществено от М.Г. чрез изнудване, посредством злоупотреба със служебното си положение, поради което и на основание чл.302, т.1 и т.2, б.“а“ във вр. с чл.301, ал.1 и чл.54 НК го осъжда на следните наказания:

* **ЛИШАВАНЕ ОТ СВОБОДА** **ЗА СРОК ОТ ТРИ ГОДИНИ**, като на основание чл.66, ал.1 НК **ОТЛАГА** изпълнението на наложеното наказание с **ТРИГОДИШЕН** изпитателн срок, считано от влизане на присъдата в сила;
* **ГЛОБА** в размер на **1 000** лева;
* **ЛИШАВАНЕ ОТ ПРАВО** да заема длъжността „Служител на МВР“;

 **ОСЪЖДА** на основание чл.189, ал.3 НПК подсъдимия да заплати деловодни разноски.

**ПРИСЪДАТА** подлежи на жалба и протест пред Апелативен съд – Велико Търново в петнадесетдневен срок от днес.

**Връзки с обществеността 18 ноември 2022 г.**

**e-mail:** **os\_press@abv.bg**